
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  20 aprilie 2010               

Pl-x  127/2010                     


AVIZ
asupra propunerii legislative privind colectarea selectivă a deşeurilor în instituţiile publice
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă privind colectarea selectivă a deşeurilor în instituţiile publice, trimisă cu adresa  Pl-x  127 din 7 aprilie 2010 şi înregistrată cu nr. 31/251 din 8 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din  29 martie 2010.
Propunerea legislativă are ca obiect de reglementare crearea cadrului legal privitor la organizarea sistemelor de colectare selectivă a deşeurilor la nivelul instituţiilor publice, în contextul necesităţii îndeplinirii obiectivului de creştere a cantităţii de deşeuri colectate selectiv la nivel naţional, în acord cu cerinţele europene în domeniu, potrivit obligaţiilor asumate de România, derivate din calitatea sa de stat membru al Uniunii Europene.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din  20 aprilir 2010.

Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1256 din 30.10.2009. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                          PREŞEDINTE,                            SECRETAR,

